午餐價錢全部40幾蚊，加幾蚊就跟大大杯台式飲品，仲要送前菜，我地8個人叫左8份，如果叫肉臊飯魯肉飯之類，份量大到大食男仔都未必食得曬一份，女仔可以兩個人share一份，真係大件夾抵食，麵食就係普通份量，個牛肉麵味道一般。食物飲品質素中上，吾叫得做好好味好特別，飯類比麵類好味，我自己就幾鍾意食佢個肉臊飯，啲肉臊送飯真係一流，只係估吾到份量甘大食極都食吾曬，見佢仲有台灣手工火鍋價錢一啲都唔貴，揾日要黎試下佢個晚餐半放題先得。